  Виталий Пронин Котькуд Выль ар азьын спасательёс калыклы вазисько, сакгес кариськыны курыса. Нимысьтыз саклык висъяно пуштӥсь арбериослы. Угось Выль ар шулдыръяськон дыръя тросэз петардаос пуштытъяло, фейерверкъёс лэзьяло. Соосты лэзёно эркын, кыр интыосын гинэ, ог 50-60 метр кемын нокыӵе юртъёс медаз луэ. Фейерверк лэзьяны яратӥсьёс понна Ижын нимысьтыз 5 инты кылдытэмын. Ӵем дыръя куронъёсыз быдэстымтэ адямиос шуг-секытэ шедё. Сыӵе дыръя сотовой телефонъёсысь жингыртоно: тылпу кысӥсьёслы 101, полицие - 102, «скорое» - 103, огъя диспетчерлы - 112. УД Туспуктӥз А. Горбунов  